Paprastoji portulaka

Paprastoji portulaka (Portulaca oleracea) – portulakinių (Portulacaceae) šeimos vienmetis žolinis augalas.

Natūraliai paplitusi Viduržemio jūros regione, Vakarų Azijoje, Kaukaze, Afrikoje (išskyrus pietinę dalį). Dabar auga ar auginama didžiojoje dalyje Europos, pietų Sibire, beveik visoje Azijoje, Amerikoje, vietomis Australijoje.Portulaca oleracea L., Kew Royal Botanic Gardens

Augalo aukštis iki 40 cm. Stiebas lygus, pusiau šliaužiantis, rausvas, lapai priešiniai. Žiedai geltoni, iki 6 mm skersmens. Žiedas žydi trumpai, bet augalas žydi visus metus.

Paprastoji portulaka vartojama kaip lapinė daržovė. Jauni lapai ir ūgliai valgomi švieži, troškinami, jų dedama į sriubas. Turi daug vitaminų (E, C, B2, B6), mineralų (magnio, geležies, mangano ir kt.),USDA Database entry  vertinamos dėl didelio kiekio nesočiųjų riebalų rūgščių. Naudojama liaudies medicinoje.

Paprastoji portulaka auginta ir vartota maistui antikiniame pasaulyje, dabar – svarbus graikiškų salotų ingredientas. Lietuvoje paprastoji portulaka daržuose auginama retai, pasitaiko sulaukėjusių dykvietėse, pakelėse, patakėse.

 Šaltiniai 

Kategorija:Portulakiniai
Kategorija:Daržovės